BG
L 314/14
Официален вестник на Европейския съюз
6.12.2022 г.
За целите на проучванията, посочени в първа алинея, Центърът използва и други подходящи данни, например свързани с околната среда и социално-икономическите фактори. 3a.
Центърът може да използва своите ресурси и референтните лаборатории, за да извършва проучвания на място, събиране на данни и анализ на данни, с цел да помага на съответните национални органи да събират надеждни данни.“; в) параграф 4 се заменя със следното: „4.
Центърът се консултира с КЗС, Комисията и с други имащи отношение органи или агенции на Съюза относно планирането и определянето на приоритетите за научноизследователска дейност и проучвания в областта на общественото здраве, като взема предвид становището на Консултативния съвет.“
8)
Член 7 се заменя със следното: „Член 7 Процедура за даване на научни становища 1.
Центърът дава научно становище по въпроси в обхвата на своята мисия:
a) във всички случаи, когато законодателството на Съюза предвижда провеждането на консултации с Центъра; б) по искане на Европейския парламент или на държава членка; в) по искане на Комисията, КЗС или EMA; и г) по своя собствена инициатива. 2.
Исканията за научно становище по параграф 1 съдържат ясно изложение на научния въпрос, който трябва да бъде разгледан, и на съответния интерес на Съюза и се придружават от достатъчно съпътстваща информация по този въпрос.
Ако конкретни становища засягат определена държава членка, когато е необходимо въпросната държава членка трябва да има възможност да допринася с експертен опит. 3.
Центърът гарантира, че е способен да предвижда и да реагира бързо, така че да дава научни становища в рамките на взаимно договорен срок.
Научните становища на Центъра са достъпни за определящите политиката и могат да бъдат използвани от тях. 4.
Когато по един и същ въпрос са отправени различни искания или когато искането не отговаря на изискванията по параграф 2, Центърът може да откаже да даде научно становище или да предложи изменения в това искане, като проведе консултации с отправилата искането институция, комитет, агенция или държава членка.
Ако искането получи отказ, Центърът предоставя на отправилата искането институция, комитет, агенция или държава членка основанията за отказа. 5.
Когато Центърът вече е предоставил научно становище по посочен в искането специфичен въпрос и достига до заключението, че няма научни елементи, обосноваващи повторно разглеждане на въпроса, на отправилата искането институция, комитет, агенция или държава членка се предоставя информацията в подкрепа на това заключение. 6.
Във вътрешния правилник на Центъра се определят изискванията по отношение на формата, пояснителната информация и правилата за прозрачност за публикуването на научни становища.“
9)
Член 8 се заменя със следното: „Член 8 Функциониране на системата за ранно предупреждение и реагиране 1.
Центърът подкрепя и подпомага Комисията чрез управлението на СРПР в съответствие с член 18 от Регламент (ЕС) 2022/2371 и чрез осигуряването, заедно с държавите членки, на капацитет за координирано и своевременно реагиране на заплахи за здравето.
2.
Центърът:
a) анализира съдържанието на съобщенията, които получава чрез СРПР; б) предоставя информация, експертен опит, консултации, обучение и оценка на риска на държавите членки и на Комисията; и в) гарантира, че СРПР е ефикасно и ефективно свързана с другите системи на Съюза за предупреждение.